Title: ประกาศคณะกรรมการนโยบายการพัฒนาระเบียงเศรษฐกิจพิเศษภาคตะวันออก เรื่อง กำหนดเขตส่งเสริม : นิคมอุตสาหกรรม ซี.พี ระยอง

ประกาศคณะกรรมการนโยบายการพัฒนาระเบียงเศรษฐกิจพิเศษภาคตะวันออก
เรื่อง
กำหนดเขตส่งเสริม : นิคมอุตสาหกรรม ซี.พี ระยอง

ตามที่ได้มีคำสั่งหัวหน้าคณะรักษาความสงบแห่งชาติที่
๒/๒๕๖๐ เรื่อง การพัฒนาระเบียงเศรษฐกิจพิเศษภาคตะวันออก ลงวันที่ ๑๗ มกราคม
พุทธศักราช ๒๕๖๐
กำหนดให้คณะกรรมการนโยบายมีหน้าที่และอำนาจในการกำหนดเขตส่งเสริมและสิทธิประโยชน์ที่ผู้ประกอบการ
ผู้อยู่อาศัย หรือผู้พำนักในเขตส่งเสริมแต่ละแห่งจะได้รับตามความเหมาะสม นั้น
เพื่อให้การดำ
เนินการดังกล่าวเป็นไปอย่างชัดเจนอันจะเป็นประโยชน์ต่อการพัฒนาระเบียงเศรษฐกิจพิเศษภาคตะวันออกให้มีประสิทธิภาพยิ่งขึ้น
อาศัยอำนาจตามความในข้อ ๓ (๔) ของคำสั่งหัวหน้าคณะรักษาความสงบแห่งชาติ
ที่ ๒/๒๕๖๐ เรื่อง การพัฒนาระเบียงเศรษฐกิจพิเศษภาคตะวันออก ลงวันที่ ๑๗
มกราคม พุทธศักราช ๒๕๖๐ ประกอบกับ มติที่ประชุมคณะกรรมการนโยบายการพัฒนาระเบียงเศรษฐกิจพิเศษภาคตะวันออก
ในการประชุมครั้งที่ ๑/๒๕๖๑ เมื่อวันที่ ๑ กุมภาพันธ์ พ.ศ. ๒๕๖๑
คณะกรรมการนโยบายการพัฒนาระเบียงเศรษฐกิจพิเศษภาคตะวันออก
จึงเห็นชอบในการกำหนดให้พื้นที่ ๓,๐๖๘ ไร่ ๑
งาน ๑๕ ตาราวา บริเวณตำบลมาบข่า
อำเภอนิคมพัฒนา และตำบลหนองละลอก อำเภอบ้านค่าย จังหวัดระยอง ภายใต้แนวเขตตามแผนที่ท้ายประกาศนี้เป็น เขตส่งเสริม :
นิคมอุตสาหกรรม ซี.พี ระยอง เพื่อรองรับอุตสาหกรรมยานยนต์แห่งอนาคตอุตสาหกรรมอิเล็กทรอนิกส์อัจฉริยะ
อุตสาหกรรมการแพทย์ครบวงจร และอุตสาหกรรมดิจิทัล

ทั้งนี้ ตั้งแต่วันถัดจากวันประกาศในราชกิจจานุเบกษาเป็นต้นไป[๑]

ประกาศ
ณ วันที่ ๒๖ มีนาคม พ.ศ. ๒๕๖๑
พลเอก
ประยุทธ์  จันทร์โอชา
นายกรัฐมนตรี
ประธานกรรมการนโยบายการพัฒนาระเบียงเศรษฐกิจพิเศษภาคตะวันออก

[เอกสารแนบท้าย]

๑.
แผนที่ท้ายประกาศคณะกรรมการนโยบายการพัฒนาระเบียงเศรษฐกิจพิเศษภาคตะวันออก เรื่อง
กำหนดเขตส่งเสริม : นิคมอุตสาหกรรม ซี.พี ระยอง จังหวัดระยอง

(ดูข้อมูลจากภาพกฎหมาย)

พิมพ์มาดา/จัดทำ
๑๔
มิถุนายน ๒๕๖๑

วิชพงษ์/ตรวจ
๒๙
มิถุนายน ๒๕๖๑

[๑]
ราชกิจจานุเบกษา เล่ม ๑๓๕/ตอนพิเศษ ๑๐๔ ง/หน้า ๑๓/๗ พฤษภาคม ๒๕๖๑